Նիկոլայ Մակովսկի

**Նիկոլայ Եգորովիչ Մակովսկի** (, ), ռուս գեղանկարիչ, Գեղարվեստական շրջիկ ցուցահանդեսների ընկերության հիմնադիրներից մեկը։ Հայտնի նկարիչներ Կոնստանտին Մակովսկու և Վլադիմիր Մակովսկու եղբայրն է։

## Կենսագրություն
[thumb|left|237px|[Կոլոմենսկոյեի Դյակովո գյուղի եկեղեցին (1872) - Տրետյակովյան պատկերասրահ]]
thumb|right|200px|''Նիկոլայ Մակովսկի'', հոր՝ Եգոր Մակովսկու ջրանկարը (մոտ 1850)
Նիկոլայ Մակովսկին ծնվել է 1841 թվականի  (մայիսի 10-ին) Մոսկվայում՝ Եգոր Մակովսկու ընտանիքում։ Վերջինս մասնագիտությամբ հաշվապահ էր, զբաղվում էր նկարչությամբ, եղել է հավաքորդ և հասարակական գործիչ, մասնակցել է Մոսկվայի գեղանկարչության, քանդակագործության և ճարտարապետության ուսումնարանի հիմնադրմանը։ Նիկոլայ Մակովսկին նկարիչներ Ալեքսանդրա և Կոնստանտին Մակովսկիների կրտսեր և Վլադիմիր Մակովսկու ավագ եղբայրն է։

Նիկոլայ Մակովսկին նախնական կրթությունն ստացել է Մոսկվայի ճարտարապետության արքունական ուսումնարանում, 1859-1866 թվականներին սովորել է Գեղարվեստի կայսերական ակադեմիայի ճարտարապետության բաժնում, որն ավարտելիս ստացել է ոչ դասային (ազատ) նկարչի կոչում, ով իրավունք ունի կառուցել շենքեր։ 1865 թվականին 150 հավատացյալների համար նախատեսված գյուղական քարե եկեղեցու նախագծի համար պարգևատրվել է Գեղարվեստի կայսերական ակադեմիայի փոքր արծաթե մեդալով։

1866 թվականին ակադեմիան ավարտելուց հետո որպես ճարտարապետի օգնական աշխատանքի է ընդունվել Կայսերական պալատի նախարարությունում, սակայն շուտով թողել է շարտարապետությունն ու սկսել զբաղվել նկարչությամբ։ 1870 թվականին մի խումբ այլ նկարիչների հետ ստորագրել է Գեղարվեստական շրջիկ ցուցահանդեսների ընկերության կանոնադրությունը՝ դրանով իսկ դառնալով ընկերության համահիմնադիրներից մեկը։ 1872 թվականին հեռացվել է ընկերությունից ցուցահանդեսներին չմասնակցելու պատճառով, 1875 թվականին կրկին սկսել է մասնակցել ցուցահանդեսներին, սակայն ընկերության անդամ է դարձել միայն 1879 թվականին։

1872 թվականին «Մոսկվայի նահանգի Դյակովո գյուղի եկեղեցին» () նկարի համար Գեղարվեստի կայսերական ակադեմիայի կողմից ճանաչվել է III աստիճանի դասային նկարիչ, իսկ մեկ տարի անց «Տեսարան Մոսկվայում» () նկարի համար արդեն ստացել է II աստիճանի դասային նկարչի կոչում։ 1873-1874 թվականներին եղբոր՝ Կոնստանտին Մակովսկու հետ մեկնել է Եգիպտոս, շատ է ճանապարհորդել Ռուսաստանում ու Ուկրաինայում, մի քանի ամիս անցկացրել է Փարիզում՝ ռուսական գաղութի նկարիչների շրջանում, որտեղ գեղանկարչությամբ է զբաղվել Ալեքսեյ Բոգոլյուբովի ղեկավարությամբ։

Նիկոլայ Մակովսկու նկարներից շատերը ցուցադրվել են պերեդվիժնիկների ցուցահանդեսներում։ Դրանցից առավել հայտնի են հետևյալները՝ «Փողոց Կահիրեում», «Նիժնի Նովգորոդ» (գտնվում են Տրետյակովյան պատկերասրահում, Մոսկվա), «Տոնավաճառ Մալոռոսիայում»։

Նիկոլայ Մակովսկին մահացել է 1886 թվականի հոկտեմբերի 6-ին (հոկտեմբերի 18-ին) Սանկտ Պետերբուրգում։

## Պատկերասրահ

Nikolay Makovsky A View Of The City.jpg|«Քաղաք» (1884) - Տոմսկի մարզային պատկերասրահ
Nikolay Makovsky Apiary.jpg|«Մեղվանոց» (1882) - Խորկովի պատկերասրահ
Nikolay Makovsky Cairo 1876.jpg|«Կահիրե» (1876) - Կոմի Հանրապետության ազգային պատկերասրահ
Nikolay Makovsky Cairo 1877.jpg|«Կահիրե», (1877) - *մասնավոր հավաքածու*
Nikolay Makovsky Cairo 1885.jpg|«Փողոցային տեսարան, Կահիրե» (1885) - *մասնավոր հավաքածու*
Nikolay Makovsky Cairo.jpg|«Կահիրե» (1879) - Չուվաշիայի պետական պատկերասրահ
Nikolay Makovsky Farm Yard.jpg|«Ֆերմայի բակ» (1886 թվականից առաջ) - *մասնավոր հավաքածու*
Nikolay Makovsky Feeding Turkeys.jpg|«Հնդկահավերի կերակրում» (1886 թվականից առաջ) - Թաթարստանի Հանրապետության կերպարվեստի պետական թանգարան
Nikolay Makovsky Plowing.jpg|«Հերկում: Ուկրաինա» (, 1872) - Տրետյակովյան պատկերասրահ
Nikolay Makovsky Street In Cairo.jpg|«Փողոց Կահիրեում» (1880 թվականից առաջ) - *մասնավոր հավաքածու*
Nikolay Makovsky Terrace In Cairo.jpg|«Պատշգամբ Կահիրեում» (1874) - *մասնավոր հավաքածու*
Nikolay Makovsky Water Mill.jpg|«Ջրաղաց», (մոտ 1870-1880) - Ռիբինսկի թանգարան-արգելոց
Nikolay Makovsky Zamoskvorechie.jpg|«Զամոսկվորեչյե» (1873) - Նովգորոդի թանգարան-արգելոց
Nikolay Makovsky Сityscape.jpeg|«Քաղաքային բնապատկեր» (1886 թվականից առաջ) - *մասնավոր հավաքածու*


## Ծանոթագրություններ

## Աղբյուրներ
* 

## Արտաքին հղումներ
* 
* 
* 

Կատեգորիա:Մոսկվայի նկարչության, քանդակագործության և ճարտարապետության ուսումնարանի շրջանավարտներ
Կատեգորիա:Պերեդվիժնիկներ
Կատեգորիա:Ռուս նկարիչներ
Կատեգորիա:19-րդ դարի ռուս նկարիչներ